SPAREBANKEN NORGES VILLVINPRIS 2026

Det er en enstemmig jury som har utpekt vinneren av Sparebanken Norges Villvinpris i 2026.
Vinneren arbeider med forholdene mellom form, funksjon og estetikk. I den skapende prosessen utforsker vinneren ulike muligheter for å frembringe gode møter mellom objekt og bruker. Arbeidene hennes ligger som oftest i grenseland mellom skulptur og bruksgjenstand.

Hos vinneren vil juryen gjerne fremheve et svært godt håndverk.Sluttproduktet ser på avstand ut som om det er industrielt fremstilt, men ved nærmere ettersyn vises det manuelte håndarbeidet som ligger bak. Paletten som er brukt er delikat og gjennomført for hele produksjonen. Serien vinneren presenterer har et design-aktig uttrykk - produktene kan for et utrent øye se ut som om de er støpt, men er faktisk dreiet for hånd. Serien består av unika-objekter med tydelige håndverksmessige og taktile kvaliteter. Det er lagt ned utallige timer med nitidig arbeid for å oppnå denne kvaliteten. Juryen er imponert!  

Vinneren er utdannet med master fra Kunst-og designhøgskolen i Bergen 2014-16. Hun var mottaker av Risør kommunes kunstnerstipend i 2019 og bodde i 2 år her i byen . Nå er hun bosatt i Oslo.

Mottaker av Sparebanken Norges Villvinpris 2026 er Maria Jonsson!

